Poďme! Použime všetku vodu, čo máme!
Rýchlo, rýchlo! Na hasenie použite plachty.
Strhnite tieto chatrče. Potrebujeme hrádzu proti ohňu.
Neznášam požiare. Chcete ma zabiť? No tak!
Čo horí?
Sagar Vada. Tam, kde býval Lin.
Sama si povedala, že je preč.
Je mi zima.
Dobre. Musí to ostať čisté. Rozumiete?
Rozumiem. Dobre.
Dobre. Chlapák.
Salam alejkum, pán Lin.
Wa alejkum asalam.
Som Qasim Ali, tunajší vedúci.
Prabhu mi o vás všetko povedal.
Ďakujeme, pán Lin.
Za všetko, čo robíte.
Nuž, so zásobami by som mohol urobiť aj viac.
Ak mi dáte, čo máte...
Niektorí potrebujú nemocnicu, lieky, infúzie.
Áno, ale to sem nepríde.
Už máte to, čo je dostupné.
Parvati?
Pozrie sa niekto na Lakšmí?
Čo sa stalo? Čo sa stalo, Lakšmí?
Lin, poď!
Prines ju sem.
Potrebujem pre ňu stôl.
Pomaly. Pomaly.
Dobre. To nič. Si v poriadku.
To nič. Pokojne. Nič to nie je.
Spýtaj sa, či sa jej ťažko dýcha.
Kov musia vybrať v nemocnici.
Nedokážeš to? - Nie. Ani náhodou.
Asi jej prepichol pľúca.
Mami. - Ravi!
Nie. Nie, nie! Je von.
Ravi! - Mami!
Prabhu! Daj ruky sem, jasné?
Stály tlak.
Uhni. Uhni s rukami!
Musíš ju podržať. Dobre? - Dobre.
Nech sa nehýbe. - Dobre.
Povedz jej, že jej to pomôže s dýchaním.
Nechytajte ju!
Preč od mojej matky!
Potrebujem ticho.
Ravi, prestaň! Snaží sa jej pomôcť.
Ravi. - Lepšie?
Ravi. Ravi. - Mami!
Ravi.
Doriti. Kurva.
Čo sa stalo? - Hneď potrebuje doktora.
Uhnite! Uhnite!
Prabhu, pomôž mi ju zdvihnúť.
Na tri. Raz, dva, tri.
Mami. - Pán Lin, kam ju beriete?
Potrebuje doktora, inak rýchlo zomrie.
Tak ju nechajte zomrieť medzi milovanými.
Chcem, aby s nimi žila, nie aby s nimi zomrela. Prabhu?
Je to nesprávne. - Na tri. Raz, dva, tri.
Ravi. - To nič.
Berieme ťa k doktorovi. - Choď!
Ravi. Ravi!
Neboj sa, Ravi. Pomôžu jej.
Lin.
Lin, počúvaj!
Nezomrie, Prabhu. Kvôli mne nie.
Hej! Potrebujeme pomoc!
Hej! Zastavte! Hej!
Prabhu. Prabhu. - Zomiera tu žena!
Prabhu. Prabhu.
Hej. Hej, zastavte!
Lin, prestaň! Stačilo!
Čo povedala?
To je jedno.
Chcem to vedieť.
Pýtala sa na Raviho.
Hneď budú späť.
Koľko zhorelo chatrčí?
Tridsať. Aj s mojou.
Mami!
Donesiem nejaké jedlo a čáj, dobre?
Nie som hladný.
Lin.
Urobil si, čo sa dalo. Viem to. Môžeš...
Je to moja vina.
Prabhu, keby som tu nebol, ten oheň by nezačal...
Lin, prosím ťa. Prosím.
Požiare sú tu stále.
Myslíš, že nie som nahnevaný, že Lakšmí tu už nie je?
Mali sme šťastie.
Minulý rok bol omnoho väčší požiar, a zhorelo omnoho viac z džópadpatí.
Zomrelo viac než 20 ľudí.
Donesiem jedlo, dobre?
Pusť... Doriti.
Pusť to a daj ruky hore.
Tak do toho, kurva.
Nechytajte ten posratý poplach, jasné?
Dámy, naplníte, prosím, tašky?
Všetko je poistené. Vlastne sa nemáte čoho báť.
Urob to.
Prosím... Laura. - Dobre, dobre.
Prečo si nenájdete prácu, lenivci?
Hej! Toto je naša práca, ty tučka.
Tak nás v nej neruš, jasné?
No tak, všetko je v poriadku. Len naplňte tú tašku.
Nevidíte, že sa bojí?
Tú tašku!
Uhnite! Uhnite! Pozor!
Pozor.
Prepáč, kamoš. Moja chyba.
Hej, preč zo mňa.
Pusť tú zbraň.
Preč zo mňa! Sviniar. Pusť tú zbraň!
Zlez zo mňa, doriti.
Pusť ju! Pusť ju! - Dobre, dobre!
Čo si to urobil?
Hýb sa.
Dale.
Dale, hýb sa, dopekla.
Hneď. No tak.
Dale.
Zavolajte niekto sanitku.
Dobre. Hej, hej, ostaňte so mnou.
To nič, kamoš. Budete v poriadku.
Ostaňte so mnou.
Preč od neho!
ŠANTARAM
Salam alejkum, Valídbai.
Alejkum asalam, Kaderbai.
Zaujímavá voľba miesta.
Smutné pomyslieť, koľko ľudí si tu v lepších časoch zarábalo.
Aré, všetkému raz vyprší čas, ha?
A každému.
Chcel si sa rozprávať. Tu môžeme.
Rudžul Ádekar je mŕtvy.
Keby som bol tebou, urobil by som to isté.
Všetky podniky majú pokoj.
Naši ľudia sa v uliciach nezabíjajú
a každý je spokojný.
Podniky majú pokoj, lebo ich riadia unavení starci,
ktorým vyhovuje status quo.
Až na tvoj?
Až na môj.
Rudžul veril, že si slabý, čo?
Istota toho, čo je správne, z človeka nerobí slabocha.
Inak by som podnik s pasmi neriadil ja, ale stále ty.
O tom to je, Valíd?
Chceš začať vojnu pre urazenú pýchu?
Nič nezačínam. Je to biznis, jár.
Sagar Vada má veľkú cenu. Takže som Rudžulovi ponúkol viac.
O Sagar Vada neprídem.
To je vyhrážka?
Iba jednoduchý fakt.
Možno pre teba, čaču.
Vieš, jeden môže povedať, že jeho žena je kráska,
ale druhý môže vidieť prasnicu.
Podľa mňa je jednoduchým faktom to, že mám viac ľudí a prachov ako ty.
Faktom je, že ženské a drogy sú budúcnosť,
a ty si sa rozhodol zaostať v minulosti.
Musíš dať ľuďom to, čo chcú, Kaderbai.
Inak si odsúdený na zabudnutie.
Možno ti pri bránach môjho Sagar Vada postavím sochu, ha?
Bolo mi potešením, ako vždy, Valídbai.
Si hore? Dobre. Poď. Šéfe, niečo musíš vidieť.
Dobre. Daj mi sekundu.
Poď, na.
Zdravím.
Čo tu všetci robia?
Sú to tvoji pacienti.
O čom to hovoríš?
Všetci vedia o tom, čo si včera urobil,
tak čakajú na vyšetrenie.
Nie. Nie. Nie som...
Lin, nie... Čakanie im nevadí, Linbaba. - Nemôžem.
Sú tu už viac ako hodinu. Povedal som, že musíš spať.
Prabhu.
Aj keby si tu nebol, čakali by,
ale na nič.
A to by ich zlomilo.
Ale čakať na niečo je iné, na?
Nemôžem. Veď ani nie som doktor.
Zlý doktor je lepší ako žiadny.
Nehovorím, že si zlý, iba to, že keby si bol, nevadilo by to.
Lin, prosím.
Prabhu. - Lakšmí by zomrela aj tak.
A budeme za ňou smútiť.
Ale tak to už chodí.
Ako ti je, Prabhu? - Dobre.
Pán Lin.
Je mi ľúto. Mali ste pravdu. Mal som vás počúvnuť.
Qasim, pomôže nám?
Viac než predtým som chcel ujsť,
chopiť sa druhej šance, ktorú mi dali Karline prachy, a odísť z Bombaja,
napriek tomu, čo títo ľudia dostali za to, že mi pomohli.
Bude to dobré.
Ak Boh dá.
Rozdávaš veľa peňazí, Linbaba.
Hej, budem potrebovať veľa vecí.
Prečo to robíte?
Mám svoje dôvody.
No tak, vezmite si ich. Použite ich na prestavbu domov.
Prosím.
Sľubujem, že každá paisa bude dobre využitá.
Dobre! Už len dve minútky, áno?
Fajn.
Dajte si na to toto.
Musel som to byť ja.
Iného človeka s mojím výcvikom by zločin nepriviedol do slumu.
Iný zločinec by nemal môj výcvik.
Nechápal som ten vtip, a môj osud ma nerozosmial.
Ale vedel som, že nemôžem odísť.
Máme ešte 20 pacientov.
Dobre? Von. Fajn.
Choďte, choďte.
Dobrý.
Musíš jesť.
Raňajky šampiónov.
Občas si také decko.
Hneváš sa na mňa, že ti pomáham?
To ty sa hneváš.
Tak veľmi ťa štve, že sa o mňa musíš starať?
Chcem, aby si sa postarala sama o seba.
Ale to neurobíš, lebo si rada bezmocná.
Vtedy si stredobodom toho vesmíru, v ktorom sa nachádzaš.
Niektorí ľudia sa starajú z lásky.
To nie je zlé.
A čo sa stane, keď nie sú nablízku?
Nemôžeš celý život odmietať mať k ľuďom vzťah
pre prípad, že odídu.
Nemôžem, Lisa. Teraz nie.
Nechcem sa s tebou hádať popritom, čo sa deje.
Prepáč.
Máš pravdu. Som sebecká, rozmaznaná krava.
Čo je?
Včera som myslela iba na to, aby som nebola slaboška.
Keď dnes zavriem oči, vidím iba mŕtveho Rudžula.
Kader to vedel.
Chcel ma ochrániť, ale čím viac ma chránil,
tým viac som bola odhodlaná dokázať si, že to zvládnem.
Nič nemusíš dokazovať, Karla.
Ak to neurobím, dohode je koniec.
A bolo by to také zlé?
Kedy si sa naposledy stratila a bola šťastná?
Skutočne šťastná?
Môže nám byť nanič spolu.
Sľubujem, že niečo zjem a nebudem ako osina v zadku,
ak ty sľúbiš, že si tu so mnou budeš púšťať platne ako za starých čias,
kým nám nedôjde chľast a hašiš.
Fajn.
Potrebuješ oddych? Poviem im, nech prídu zajtra.
Nie, to nič.
Stačí! Dr. Lin si teraz dá prestávku.
Dr. Lin, toto je poďakovanie.
Ach, teda, bol to Prabhuov nápad.
Bol to môj nápad.
On na to nahovoril Qasima. Som v jeho dome.
Nahovoril som Qasima Aliho.
A zariadil všetky zásoby.
Doniesol som zásoby.
Prabhu, urobil si dobrú vec.
Potrebujete pomoc s pacientmi?
Ach, nie. Zvládneme to, vďaka.
Ale toto je skvelé.
Skvelé, nie, Linbaba? Šikovné a ako po masle,
až kým si ju neodohnal. Parvati!
Ďakujem ti.
Ak chceš, keď dojeme, donesiem ti tácku naspäť.
Do obchodu.
Budeš tam?
Budem tam.
Dobre, na čo zízate?
Ide sa.
Chutí ti, ha?
Mňam, mňam.
Palác je otvorený iba pre dohodnuté stretnutia.
Palác je otvorený, lebo mu to dovolíme.
Povedz Čouovej, že sme tu. Choď.
Padma, ja nie som bezmocné dievčatko, ktoré sa pred tebou skloní.
Zbrane budete musieť nechať tu.
To neurobím.
Aká česť, Kaderbai. Donesiem vám niečo na jedenie alebo pitie?
Prednedávnom som sa vážne porozprával s Rudžulom Ádekarom.
Dnes ráno s Valídom Šáhom.
A teraz som navštívil vás.
Nesúhlasím s vaším biznisom,
ale chápem, že musí existovať.
Preto vám bolo dovolené tu prosperovať.
Váš úspech mal iba jednu podmienku. Neutralitu.
Pochybila som, Kaderbai.
Môžem sa iba ospravedlniť.
Najprv som si myslela, že o tom viete.
Keď som zistila, že to tak nie je, bolo už neskoro.
Ako hovoríte, v Bombaji som bezbranná...
Madam, hranie obete vám nejde.
Dúfam, že keď ste ešte boli milenka a štetka, šlo vám to lepšie.
Ako som povedala, pochybila som.
Ak by som za to mala zomrieť,
nemyslím, že by ste sem prišli sám a prizerali sa.
Mŕtva mi na nič nie ste. Živá možno áno.
Nech vám je jasné, že váš život si odtiaľto odnesiem so sebou
ako záruku za dlh, ktorý voči mne teraz máte.
A keď vás o niečo požiadam, urobíte to,
alebo sa toto miesto rozhorí ako vaša pohrebná vatra.
Ako ste to vedeli?
Bola to Karla Saaranenová?
Kto?
To meno nepoznám.
Rudžul mi patril.
Poznal som ho lepšie, ako poznal sám seba.
Tak som sledoval kam chodí, čo robí a s kým sa stretáva.
Bol hlúpy, ak na to nemyslel.
Zabila ho jeho hlúposť.
Dúfam, že vy nie ste hlúpa, madam.
Linbaba, ideme postaviť vatru na Lakšmín pohreb,
ak sa chceš pridať.
Ach, prepáč, Johnny. Nemám na to žiadne právo.
Prabhu povedal, že sa za to viníš.
Prabhu priveľa rozpráva.
Hej.
Kaderbai vám dnes vrátil život. Je to múdre?
Môj život nepatrí žiadnemu mužovi.
Ich biznis poznám tak dobre ako oni.
Všetci títo baiovia... Nasrať na nich.
Padma, možno prišiel čas pre behain.
Mali sme dohodu.
Ak hovoríte o Lise, ja som ju dodržal.
Lisa je preč.
To nie je moja vina.
Tak prečo sa bojíš, Maurizio?
Nebojím.
Myslím, že áno.
Myslím, že jediný čas, kedy sú si muži a ženy naozaj rovní,
je, keď sú bezmocní a plní strachu.
Ale ženy sú nútené pociťovať to omnoho častejšie.
Väčšinou mužmi.
Prečo som tu?
Existuje spôsob, ako si získať moje odpustenie.
Počúvam.
Chcem, aby si pre mňa v Kolabe predával heroín.
Kolaba je Kaderbaiova oblasť.
Ale heroín tam nepredáva.
Ani nikto iný.
Nedlhujem mu vernosť. A ty?
Ja?
Ja ju nedlhujem nikomu.
Aspoň si úprimný.
Podmienky sú jednoduché.
Moje meno sa nespomenie. Necháš si 20 % zisku.
Štyridsať. Ja všetko riskujem.
Nevyjednávam s tebou.
O akom množstve hovoríme?
Mám prístup k takému množstvu afganského heroínu, aké dokážeš predať.
Dobre teda. Dohodnutí.
Tak sa nemáš čoho báť.
Pán Lin?
Volám sa Abdulah Taheri.
Niekto sa s vami chce stretnúť.
Dobre. Kto?
Prosím.
Pán Lindsay Ford?
Stačí Lin.
Rád vás poznávam. Počul som o vás dobré veci.
Počuť o cudzincoch v Bombaji dobré veci je pekné.
Možno ste aj vy počuli o mne. Volám sa Abdel Kader Chán.
Tak vy ste teraz doktor v chatrčiach.
Nuž... Od doktora mám ešte ďaleko.
Nuž, možno preto sa vám tak dobre darí.
Doktori do džópadpatí nechodia radi.
Ľudí môžeme donútiť nebyť zlými,
ale nemôžeme ich donútiť, aby robili dobro, no nie?
Nad tým som sa nikdy nezamýšľal.
Ktovie, čo núti vás.
Môžem pre vás niečo urobiť?
To ešte neviem.
Preto vás pozývam,
aby ste so mnou a priateľom Abdulahom strávili nejaký čas.
Dobre. Neurazte sa, proste to poviem.
Máte dosť strašidelnú povesť.
Takže keď sa len tak zjavíte, chápete, prečo som trochu nerozhodný
skočiť do vášho auta a nechať sa vami niekam odviezť.
Dávam vám slovo. Dnes večer sa vám nič nestane.
Mám na výber?
Vždy máte na výber.
Vlastne, to je napokon všetko, čo máme.
Fajn.
A vraj zákaz vychádzania.
Autority vedia,
že ľudia vo veľkom meste potrebujú miesta na lov a zber.
Takže niektorým podnikom dovolia podplatiť ich, a poriadok funguje naďalej.
Zákon oficiálne trvá. Ale nepresadzuje sa.
Kto rozhoduje o tom, ktoré zákony sa presadzujú a ktoré nie?
Niekto raz povedal, že najhoršie na skorumpovanom vládnom systéme je to,
ako dobre funguje.
Rameš!
Ako sa má otec?
Dobre, Kaderbai. Vďaka.
Ale mám problém.
Povedz mi.
Bai, to majiteľ domu.
Vyžaduje dvojitý nájom.
Chce nás vyhodiť, nielen mňa, ale všetky rodiny z domu.
Má gundov, ktorí nás veľmi bijú.
Aj môjho otca.
Potom mu je zle.
Nie, pane. Je príliš hrdý, aby vás žiadal o pomoc,
a nechce vás rušiť.
Ale ja...
Si dobrý syn.
Jeho hrdosť nezraníme.
A s otcom o tomto nemusíš hovoriť,
kým sa to nevyrieši, inšalah.
Ďakujem, ďakujem... - Dobre. Áno.
Čomu ste porozumeli?
Moc nie. Niečo o dome a jeho otcovi.
Majiteľ ich chce vyhodiť.
Ak je to potrebné, aj silou.
Vyhrážate sa tomu, čo sa vyhráža im?
Schvaľujete to?
Moje schválenie asi nepotrebujete.
Ste Abdel Kader Chán.
To, že môžem niečo ľahko urobiť, neznamená, že by som vždy mal.
Tak mi vyhovejte. Keby ste boli na mojom mieste?
Keby som mal Rameša rád a ten majiteľ to prehnal,
urobil by som preňho, čo môžem.
Aj keby ste tým konali mimo zákon?
Kto vyberá, ktorý zákon sa uplatňuje a ktorý nie?
Koniec koncov, bez ohľadu na zákony alebo na to, kto si ich vyberá,
každý jeden z nás, každý atóm v každej galaxii a každom vesmíre
sa posúva k Bohu.
Neverím v Boha.
Tak sa máme o čom rozprávať.
Poďme. Vezmeme ho do klubu.
Povedala si, že ostaneš. - Nie. Nepovedala som, že neostanem.
Tvoja dohoda.
Už som zašla priďaleko, Lisa. Nemám na výber.
Nemôžeš sklamať pána Kadera Chána.
Ostaň. Prosím.
Pre nás obe.
Vidím, čo ti to spôsobuje. A aj ty to vieš.
Len si to nepriznáš.
Vyber si mňa. Ostaň so mnou.
Na tomto záleží najviac.
Záleží mi na tebe. To vieš.
Ale aj tak si vyberáš jeho.
V tomto klube majú najlepších spevákov gazelu v Bombaji.
Čo sú gazely?
Milostné piesne. K Bohu.
Nech si myslíte, čo chcete, veriť v Boha nemožno.
Buď ho poznáme, alebo nie.
Nuž, nepoznám ho, ale myslím, že je nemožný.
To, že Boh je nemožný, je dôkazom toho, že existuje.
Takže to znamená, že všetky možné veci neexistujú?
Som rád, že mi rozumiete.
Nie.
Teraz máte problém, priateľu.
Nič nie je také, ako to vidíme. Oči nám klamú.
Všetko, čo sa zdá skutočným, je časť ilúzie.
Vy, ja, táto miestnosť.
Ak je všetko ilúzia, ako vieme, čo robiť a ako žiť?
Klameme.
Rozumný je skrátka lepší klamár ako šialenec.
Vaše oči klamú.
To, čo si myslíte, že viete, nesúhlasí, ale je to pravda.
Uprednostňujeme lož, lebo je ľahšia.
Tak ako ostávame pri rozume?
Nie som ženatý a nemám synov.
Ale ak vám poviem, že jasne vidím, že ste môj syn,
Abdulah je váš brat, ja som váš otec,
pomyslíte si, že je to nemožné.
Budete sa brániť. Vidím to.
Radšej veríte lži, že sme všetci cudzinci,
a že medzi nami nieto spojenia.
Mám otca.
A vás nepoznám. Vy nepoznáte mňa.
Myslím, že možno áno.
V čom si klamete, pán Lin?
Neklamem si. S tým som skončil.
Viem, kto som, čo som urobil, a čo som dlžný.
Rozhodol som sa mať Lina rád.
Páčila sa vám hudba?
Ach, neuveriteľná. Nikdy som nič také nepočul.
Môžem sa vás niečo spýtať?
Celý tento večer... Prečo ste ma sem priviedli?
Čo odo mňa chcete?
Čo tu robíš?
Počúvam, pijem čaj
a učím sa, že svet, ktorý poznám, je ilúzia.
Som celkom zhulený.
Mal si z Bombaja odísť.
Kto je vaša priateľka, pán Lin?
Karla Saaranenová.
Sme priatelia?
Neviem.
Povedzme, že Karla zohrala v mojom doterajšom živote v Bombaji veľkú rolu.
Či už skutočnú, či nie.
Myslím, že je skutočná.
Vlastne,
Karla dokázala moju pointu.
Keby som si ju vymyslel, bola by ku mne milšia.
Karla, dovoľ mi predstaviť ti Abdulaha Taheriho,
očividne môjho brata od inej mamy,
s ktorým nás nedávno zoznámil môj nový známy, pán Abdel Kader Chán.
Asi si o ňom počula. - Samozrejme.
Rád vás spoznávam, slečna Saaranenová.
Podobne. Ako ste sa všetci zoznámili?
Priviedol nás dohromady osud.
Zvláštne, ako sa to stáva.
Nuž, „bieda človeka zoznámi s divnými kamarátmi.“
Kto je ten netvor?
Čo tým myslíš?
Tú vetu vyslovil muž, ktorý spal s netvorom.
Slečna Saaranenová pozná Shakespeara.
Niekto mi raz povedal,
že všetky otázky a väčšina odpovedí v živote
sa dajú nájsť v Shakespearovi.
Pridáte sa k nám?
Nemôžem. Aj ja tu mám hostí.
Musíme prebrať biznis. Mala by som sa vrátiť.
Veľa šťastia.
Inšalah.
Užite si zvyšok večera, páni.
Bolo mi potešením, Lin.
To bola nejaká skúška?
Prečo pomáhate v Sagar Vada?
Lebo to potrebujú.
Takže je to šľachetnosť?
Nie, na mne nič šľachetné nie je. To mi môžete veriť.
Neexistujú zlí a dobrí ľudia.
Dobrými alebo zlými ich robí to, čo robia, alebo odmietnu urobiť.
Toto miesto pre mňa veľa znamená.
Ďakujem za večer, pán Chán.
Prosím, volaj ma Kaderbai.
Kaderbai.
Skoro.
Možno práve osud ma priviedol k týmto mužom, k otcovi a bratovi.
Ale všetko potom bola moja voľba,
presne, ako povedal Kader.
Vzali ste ju preč. Vzali ste mi moju matku.
Mal som iba ju.
Hej.
Nechcel som, ale stalo sa to.
Ravi, už som unavený z toho večného chybovania.
Použiješ to?
Ravi!
Čo robíš, Ravi?
Ravi, chlapče...
Tvoja matka je preč.
Urob to, a navždy stratíš aj samého seba.
Rozumieš?
Toto dieťa si nezaslúži mať na svedomí vašu vraždu, pán Lin.
Ak to neviete, ste sebecký blázon.
Choď do mojej chatrče. Odteraz budeš bývať s mojou rodinou.
Nie. Ujo Qasim, prosím. Neublížim mu...
Ravi. Urob, čo ti hovorím.
Choď.
Čo ste mu povedali?
Že bude bývať s mojou rodinou.
A Lakšmína chatrč bude vaša, pán Lin.
Keď vás ľudia budú potrebovať, nájdu vás tam.
Nedávam vám dar.
Hej.
PODĽA ROMÁNU ŠANTARAM OD G. D. ROBERTSA
Preklad titulkov: Martina Mydliar